b'\n_START_ARTICLE_\nRomanizirani Briti\n_START_PARAGRAPH_\nRomanizirani Briti je pojam kojim ozna\xc4\x8dujemo zajednicu odnosno kulturu koja je nastala spajanjem domoroda\xc4\x8dkih britskih elemenata (naroda keltskog jezika i obi\xc4\x8daja) s rimskom kulturom.\n_START_SECTION_\nPovijest\n_START_PARAGRAPH_\nTa je kultura nastala na otoku Britaniji na podru\xc4\x8djima pod rimskom vla\xc5\xa1\xc4\x87u i utjecajem. Pojavila se nakon \xc5\xa1to su Rimljani osvojili Britaniju 43. i stvaranjem rimske provincije Britanije. Pre\xc5\xbeivjela je rimski odlazak. Trag kulturne romanizacije jest jedan romanski jezik, britanski vulgarni latinski jezik. Znanstvenici kao Christopher Snyder vjeruju da je tijekom 5. i 6. stolje\xc4\x87a ju\xc5\xbena Britanija sa\xc4\x8duvala poslijerimsko dru\xc5\xa1tvo koje je pre\xc5\xbeivjelo anglosaske upade te se \xc4\x8dak slu\xc5\xbeila vernakularnim latinskim za aktivnu kulturu. To je od od pribli\xc5\xbeno 410. odnosno kad su se povukle rimske legije do 597. godine, kad je u te krajeve stigao sv. Augustin Canterburyjski.\n_START_SECTION_\nRimsko gra\xc4\x91anstvo\n_START_PARAGRAPH_\nOblik \xc5\xa1irenja rimskog utjecaja u britskom \xc5\xbeivotu bio je davanje rimskog dr\xc5\xbeavljanstva. U po\xc4\x8detku ga se davalo selektivno: vije\xc4\x87nicima odre\xc4\x91enih klasa gradova, koje je rimska praksa napravila gra\xc4\x91anima, zatim veterane, bilo to bili legionari ili vojnici pomo\xc4\x87nih postrojbi te mno\xc5\xa1tvu domorodaca \xc4\x8diji su patroni im mogli to priu\xc5\xa1titi. Neki od mjesnih britskih kraljeva kao \xc5\xa1to je to bio Tiberije Klaudije Kogidubno dobili su na ovakav na\xc4\x8din dr\xc5\xbeavljanstvo.\n_START_SECTION_\nKraj rimske vlasti\n_START_PARAGRAPH_\n410. je godina koju se uzima za kraj rimske vlasti u Britaniji. Preferira ju ve\xc4\x87ina povjesni\xc4\x8dara. Te je godine rimski car Honorije odgovorio na zahtjev za pomo\xc4\x87 reskriptom (Honorijev reskript) u kojem je romaniziranim Britima napisao neka se sami sna\xc4\x91u za vlasitu obranu. Neki povjesni\xc4\x8dari preferiraju 409. godinu, kad su romanizirani Briti izgnali rimske magistrate iz svojih gradova.\n_START_SECTION_\nPoslije rimske vlasti\n_START_PARAGRAPH_\nPoslije rimske vlasti dio romaniziranih Brita odselio je na Bretanju, Galiciju a mogu\xc4\x87e i na Irsku.'